Første gang man det blir nevnt en kirke på Austrheim er i 1329 og så i 1360, men denne kirken må ha vært betydelig eldre, da man fremdeles har en døpefont fra 1100-tallet fra denne kirken. Det går så rundt tre hundre år til neste gang det blir omtalt en kirke på Austrheim i kilder. Da blir det fortalt om en trekirke med tårn på Austrheim. Dette skal ha vært en liten trekirke som ble hardt skadet av brann i 1711. Samme hundreår ble kirken kjøpt av private og var i svært dårlig forfatning, men ble pusset opp i 1794 etter krav fra biskop Johan Nordahl Brun.